Pretvarač obrta
<s>Rotacioni enkoder ili pretvarač obrta je elektromehanički pretvarač koji pretvara obrt u analogni ili digitalni signal.</s>

<s>Rotacijski enkoder može biti apsolutni ili inkrementalni.</s>

<s>Apsolutni pretvornik pomaka 
Apsolutni pretvornici pomaka se nazivaju apsolutni zato što svaka pozicija ima svoj jedinstveni kod.</s><s>Na izlazu apsolutni enkoderi daju binarni kod trenutne pozicije, na primjer 1010.</s><s>Apsolutni enkoderi najčešće koriste binarni kód koji se sastoji od 4 znamenke.</s><s>Za svaku znamenku je potrebna jedna traka (na primjer glava čitača može imati četiri otvora.</s>

<s>Inkrementalni pretvornik pomaka 
Inkrementalni optički pretvornici pomaka ili inkrementalni enkoderi se najčešće koriste na mjestima gdje se mehanički pokret treba pretvoriti u digitalni signal.</s><s>Koriste se gdje se precizno treba odrediti brzina, udaljenost, pozicija ili smjer.</s><s>Inkrementalni enkoder daje informaciju o pomaku relativno u odnosu na referentnu točku, a ukoliko nestane napajanja gubi se informacija o položaju u odnosu na referentnu točku, na primjer položaj koljenastog vratila u odnosu na gornju mrtvu točku kod motora s unutarnjim izgaranjem.</s><s>Inkrementalni enkoder se sastoji od:
 maske,
 kotača (diska),
 osovine motora,
 fotoćelije (fototranzistora),
 svjetleće diode ili LED (engl.</s><s>Light Emitting Diode).</s>

<s>Maska se sastoji od niza naizmjeničnih tamnih i svijetlih područja jednake duljine i jednakog broja.</s><s>Tamno i svjetlo područje detektira se pomoću stacionarnih maski A i B razmaknutih za ¼ periode ponavljanja tamno-svijetlo.</s><s>Izlazni signal je binarnog oblika, svijetlo područje daje "1", a tamno "0".</s><s>Izlazni signali "A" i "B" su (nakon obrade) pravokutni signali fazno pomaknuti za 90°, takozvani kvadratni signal.</s><s>Pomoću dva čitača pomaknuta za 90° moguće je odrediti smjer vrtnje.</s><s>Signali "A" i "B" se koriste za inkrement ili dekrement brojila koje daje informaciju o trenutnoj poziciji.</s><s>Signal "Z" se koristi za pokretanje brojila.</s><s>Postavljanjem dviju fotoćelija na odgovarajuća mjesta dobije se kvadraturni signal.</s>

<s>Digitalni pretvornici pomaka 
Postoje dva osnovan tipa digitalnih enkodera:
 apsolutni,
 inkrementalni.</s><s>S obzirom na izvedbu mogu biti:
 kontaktni,
 magnetski,
 optički.</s><s>S obzirom na tip pomaka mogu biti
 ravni ili linearni,
 kutni ili rotacijski.</s>

<s>Slike</s>

<s>Izvori</s>

<s>Vanjske poveznice</s>

<s>Elektrotehnika
Strojarstvo
Industrijska automatika
Mjerni instrumenti</s>

